Úradný vestník L 177 , 05/07/1991 S. 0022 - 0024

Fínske špeciálne vydanie: Kapitola 5 Zväzok 5 S. 0042

Švédske špeciálne vydanie: Kapitola 5 Zväzok 5 S. 0042



Smernica Komisie z 29. mája 1991 o stanovovaní indikačných limitných hodnôt implementáciou smernice Rady 80/1107/EHS o ochrane pracovníkov pred rizikami spôsobenými ohrozením chemickými, fyzikálnymi a biologickými faktormi pri práci (91/322/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 80/1107/EHS z 27. novembra 1980 o ochrane pracovníkov pred rizikami spôsobenými ohrozením chemickými, fyzikálnymi a biologickými faktormi pri práci [1], naposledy zmenenú a doplnenú smernicou 88/642/EHS [2], a najmä na jej prvý pododsek článku 8 ods. 4, so zreteľom na stanovisko Poradného výboru pre bezpečnosť, hygienu a ochranu zdravia pri práci, keďže tretí pododsek článku 8 (4) smernice 80/1107/EHS ustanovuje, že indikačné limitné hodnoty budú odrážať hodnotenie expertov založené na vedeckých údajoch; keďže cieľom určovania týchto hodnôt je harmonizácia podmienok v tejto oblasti pri zachovaní dosiahnutého zlepšenia; keďže táto smernica predstavuje praktický krok k dosiahnutiu sociálnej dimenzie vnútorného trhu; keďže limitné hodnoty ohrozenia pri práci by sa mali považovať za významnú súčasť celkového prístupu k zabezpečeniu ochrany zdravia pracovníkov na pracovisku; keďže počiatočný zoznam limitných hodnôt ohrozenia pri práci môže byť vypracovaný pre faktory, pre ktoré už podobné hodnoty v členských štátoch existujú, uprednostňujúc tie faktory, ktoré sa nachádzajú na pracoviskách a mohli by mať vplyv na zdravie pracovníkov; keďže tento zoznam sa môže zakladať na existujúcich vedeckých údajoch, pokiaľ sa týkajú zdravotných účinkov, hoci takéto údaje sú pre určité faktory veľmi obmedzené; keďže okrem toho môže byť potrebné stanoviť limitné hodnoty pre kratší čas ohrozenia pri práci, berúc do úvahy účinky takýchto látok vyplývajúce z ich krátkodobého ohrozovania; keďže referenčná metóda, ktorá sa týka inter alia hodnotenia ohrozenia a stratégie merania limitných hodnôt ohrozenia pri práci je obsiahnutá v smernici 80/1107/EHS; keďže vzhľadom na význam získania spoľahlivých meraní ohrozenia v súvislosti s limitnými hodnotami ohrozenia pri práci môže byť potrebné v budúcnosti zaviesť vhodné referenčné metódy; keďže je potrebné limitné hodnoty ohrozenia pri práci skúmať a bude potrebné ich znova preskúmať, ak by nové vedecké údaje naznačili, že už nie sú platné; keďže pre niektoré faktory bude v budúcnosti potrebné zvážiť všetky cesty absorpcie, vrátane možnosti preniknutia cez kožu, s cieľom zabezpečiť najlepšiu možnú úroveň ochrany; keďže opatrenia stanovené v tejto smernici sú v súlade so stanoviskom výboru zriadeného podľa článku 9 smernice 80/1107/EHS, PRIJALA TÚTO SMERNICU: Článok 1 Indikačné limitné hodnoty, ktoré členské štáty berú inter alia do úvahy pri stanovovaní limitných hodnôt uvedených v článku 4 (4) b) smernice 80/1107/EHS, sú uvedené v prílohe. Článok 2 1. Členské štáty uvedú do 31. decembra 1993 do platnosti ustanovenia potrebné na dosiahnutie súladu s touto smernicou. Bezodkladne o tom informujú Komisiu. Ak členské štáty prijmú tieto ustanovenia, budú obsahovať odkaz na túto smernicu alebo budú doplnené o takýto odkaz v čase ich úradného zverejnenia. Členské štáty prijmú postup pri uvádzaní takéhoto odkazu. 2. Členské štáty oznámia Komisii ustanovenia vnútroštátnych právnych predpisov, ktoré prijmú v oblasti upravenej touto smernicou. Článok 3 Táto smernica je adresovaná členským štátom. V Bruseli 29. mája 1991 Za Komisiu Vasso Papandreou člen komisie [1] Ú. v. ES L 327, 3.12.1980, s. 8. [2] Ú. v. ES L 356, 24.12.1988, s. 74. -------------------------------------------------- PRÍLOHA INDIKAČNÉ LIMITNÉ HODNOTY OHROZENIA PRI PRÁCI Einecs [1] | CAS [2] | Názov faktora | [3]Limitné hodnoty | mg/m3 [4] | ppm [5] | 2001933 | 54-11-5 | nikotín [6] | 0,5 | – | 2005791 | 64-18-6 | kyselina mravčia | 9 | 5 | 2005807 | 64-19-7 | kyselina octová | 25 | 10 | 2006596 | 67-56-1 | metylalkohol | 260 | 200 | 2008352 | 75-05-8 | nitril kyseliny etánovej | 70 | 40 | 2018659 | 88-89-1 | kyselina pikrová [6] | 0,1 | – | 2020495 | 91-20-3 | naftalén | 50 | 10 | 2027160 | 98-95-3 | nitrobenzén | 5 | 1 | 2035852 | 108-46-3 | rezorcinol [6] | 45 | 10 | 2037163 | 109-89-7 | dietylamín | 30 | 10 | 2038099 | 110-86-1 | pyridín [6] | 15 | 5 | 2046969 | 124-38-9 | oxid uhličitý | 9000 | 5000 | 2056343 | 144-62-7 | kyselina šťaveľová [6] | 1 | – | 2069923 | 420-04-2 | kyánamid [6] | 2 | – | 2151373 | 1305-62-0 | hydroxid vápenatý [6] | 5 | – | 2152361 | 1314-56-3 | oxid fosforečný [6] | 1 | – | 2152424 | 1314-80-3 | sulfid fosforečný [6] | 1 | – | 2152932 | 1319-77-3 | krezoly (všetky izoméry) [6] | 22 | 5 | 2311161 | 7440-06-4 | platina (kovová) [6] | 1 | – | 2314843 | 7580-67-8 | hydrid lítny [6] | 0,025 | – | 2317781 | 7726-95-6 | bróm [6] | 0,7 | 0,1 | 2330603 | 10026-13-8 | chlorid fosforečný [6] | 1 | – | 2332710 | 10102-43-9 | oxid dusnatý | 30 | 25 | | 8003-34-7 | pyretrum | 5 | – | | | bárium (rozpustné zlúčeniny bária) [6] | 0,5 | – | | | striebro (rozpustné zlúčeniny striebra) [6] | 0,01 | – | | | cín (anorganické zlúčeniny cínu) [6] | 2 | – | [1] Einecs: Európsky zoznam existujúcich chemických látok. [2] CAS: Registračné číslo určené službou pre chemické abstrakty. [3] Merané alebo vypočítané vo vzťahu k osemhodinovému referenčnému času. [4] Mg/m3 – miligramy na meter kubický vzduchu pri 20 oC a 101,3 kPa (760 mm tlaku ortute). [5] Ppm = objem látky vyjadrený v milióntinách z celkového objemu vzduchu (ml/m 3). [6] Existujúce vedecké údaje o zdravotných účinkoch sa zdajú byť značne obmedzené. --------------------------------------------------